CELEX: 32014D0645
Language: sk
Date: 2014-07-24 00:00:00
Title: 2014/645/SZBP: Rozhodnutie Politického a bezpečnostného výboru EUCAP NESTOR/2/2014 z  24. júla 2014 o prijatí príspevkov tretích štátov na misiu Európskej únie na budovanie regionálnych námorných kapacít v Africkom rohu (EUCAP NESTOR)

6.9.2014   
            
            
               SK
            
            
               Úradný vestník Európskej únie
            
            
               L 267/7
            
         ROZHODNUTIE POLITICKÉHO A BEZPEČNOSTNÉHO VÝBORU EUCAP NESTOR/2/2014
   z 24. júla 2014
   o prijatí príspevkov tretích štátov na misiu Európskej únie na budovanie regionálnych námorných kapacít v Africkom rohu (EUCAP NESTOR)
   
      (2014/645/SZBP)
   
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2012/389/SZBP zo 16. júla 2012 o misii Európskej únie na budovanie regionálnych námorných kapacít v Africkom rohu (EUCAP NESTOR) (1), a najmä na jeho článok 10 ods. 3,
   keďže:
   
               (1)
            
            
               Rada podľa článku 10 ods. 3 rozhodnutia Rady 2012/389/SZBP poverila Politický a bezpečnostný výbor (PBV), aby prijal príslušné rozhodnutia o prijatí navrhovaných príspevkov tretích štátov.
            
         
               (2)
            
            
               V nadväznosti na odporúčanie veliteľa civilnej operácie týkajúce sa príspevku by sa príspevok Austrálie mal prijať.
            
         
               (3)
            
            
               V súlade s článkom 5 Protokolu (č. 22) o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami,
            
         PRIJAL TOTO ROZHODNUTIE:
   Článok 1
   1.   Príspevok Austrálie na misiu Európskej únie na budovanie regionálnych námorných kapacít v Africkom rohu (EUCAP NESTOR) sa prijíma a považuje sa za významný.
   2.   Austrália je oslobodená od finančných príspevkov do rozpočtu misie EUCAP NESTOR.
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 24. júla 2014
      
         
            Za Politický a bezpečnostný výbor
         
         
            predseda
         
         W. STEVENS
      
   
   
      (1)  Ú. v. EÚ L 187, 17.7.2012, s. 40.